Document ID: 32000R2599

Komission asetus (EY) N:o 2599/2000,
annettu 28 päivänä marraskuuta 2000,
tiettyjen ohjeellisten määrien ja toimijakohtaisten enimmäismäärien vahvistamisesta banaanien tuontia yhteisöön koskevien todistusten antamiseksi tariffikiintiöiden ja perinteisten AKT-banaanien määrien osana vuoden 2001 ensimmäisenä vuosineljänneksenä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 20 artiklan,
sekä katsoo seuraavaa:
(1) Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 2598/2000(4), 14 artiklan 1 kohdassa säädetään mahdollisuudesta vahvistaa tuontitodistusten antamista varten kolmeksi ensimmäiseksi vuosineljänneksi ohjeellinen määrä, joka ilmaistaan yhteisenä prosenttimääränä käytettävissä olevista määristä asetuksen liitteessä I mainitun kunkin alkuperän osalta.
(2) Yhteisössä vuonna 2000 kaupan pidettyjen banaanien määriin ja erityisesti ensimmäisen vuosineljänneksen aikaiseen todelliseen tuontiin sekä yhteisön markkinoiden hankinta- ja kulutusnäkymiin vuoden 2001 saman ensimmäisen vuosineljänneksen aikana liittyvien tietojen tarkastelun perusteella on syytä vahvistaa koko yhteisön tyydyttävän hankinnan varmistamiseksi asetuksen (EY) N:o 2362/98 liitteessä I mainitun kunkin alkuperän osalta ohjeellinen määrä, jonka suuruus on 26 prosenttia sille myönnetystä määrästä.
(3) Samojen tietojen perusteella olisi vahvistettava enimmäismäärä, jonka rajoissa kukin toimija voi esittää todistushakemuksia vuoden 2001 ensimmäisen vuosineljänneksen aikana asetuksen (EY) N:o 2362/98 14 artiklan 2 kohdan mukaisesti.
(4) On muistettava, että banaanien tuonnista tariffikiintiöissä ja perinteisinä AKT-banaaneina vuonna 2001 26 päivänä lokakuuta 2000 annetun komission asetuksen (EY) N:o 2374/2000(5) 1 artiklan mukaisesti määrät, joiden rajoissa vuodeksi 1999 rekisteröity perinteinen toimija voi esittää todistushakemuksia vuoden 2001 jonkin vuosineljänneksen aikana, määritellään kansallisen toimivaltaisen viranomaisen vahvistaman ja toimijalle vuoden 1999 osalta ilmoitetun viitemäärän perusteella. Enimmäismäärät uusille toimijoille määritetään soveltamalla kiinteää prosenttimäärää kansallisen toimivaltaisen viranomaisen asetuksen (EY) N:o 2598/2000 liitteen mukaisesti vahvistamaan ja kullekin kyseessä olevalle toimijalle ilmoittamaan vuosimäärään.
(5) Tämän asetuksen säännösten on tultava voimaan viipymättä ennen kuin vuoden 2001 ensimmäistä vuosineljännestä koskeva todistushakemusten jättämisaika alkaa.
(6) Tämän asetuksen säännösten tarkoituksena on markkinoiden hankinnan jatkuvuuden takaaminen vuoden 2001 ensimmäisen vuosineljänneksen aikana sekä toimittajamaiden kanssa käytävän kaupan jatkuvuuden takaaminen, mutta säännökset eivät rajoita neuvoston tai komission mahdollisesti myöhemmin toteuttamia toimenpiteitä erityisesti niiden kansainvälisten sitoumusten noudattamiseksi, jokta yhteisö on Maailman kauppajärjestön (WTO) puitteissa antanut, eivätkä toimijat voi näihin säännöksiin perustuen asettaa oikeutettuja odotuksia tuontijärjestelyn jatkamisesta.
(7) Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan asetuksen (EY) N:o 2362/98 14 artiklan 1 kohdassa tarkoitettu ohjeellinen määrä banaanien tuomiseksi asetuksen (ETY) N:o 404/93 18 ja 19 artiklassa tarkoitettujen tariffikiintiöiden ja perinteisten AKT-banaanien määrien osana vuoden 2001 ensimmäiseksi vuosineljännekseksi 26 prosentiksi niistä määristä, jotka on vahvistettu kunkin asetuksen (EY) N:o 2362/98 liitteessä I mainitun alkuperän osalta.
2 artikla
1. Vahvistetaan asetuksen (EY) N:o 2362/98 14 artiklan 2 kohdassa tarkoitettu kullekin perinteiselle toimijalle sallittu määrä vuoden 2001 kolmanneksi vuosineljännekseksi 27 prosentiksi mainitun asetuksen 6 artiklan 4 kohdan mukaisesti kansallisen toimivaltaisen viranomaisen vuodeksi 1999 vahvistamasta ja toimijalle ilmoitetusta viitemäärästä.
2. Vahvistetaan asetuksen (EY) N:o 2362/98 14 artiklan 2 kohdassa tarkoitettu kullekin uudelle toimijalle sallittu määrä vuoden 2001 ensimmäiseksi vuosineljännekseksi 27 prosentiksi vahvistetusta ja kyseiselle toimijalle asetuksen (EY) N:o 2374/2000 2 artiklan 6 kohdan mukaisesti ilmoitetusta määrästä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 2000.

Labels: 3
17
18